ΓΡΑΠΤΗ ΕΡΩΤΗΣΗ P-2210/00

υποβολή: Brice Hortefeux (PPE-DE) προς την Επιτροπή

(26 Ιουνίου 2000)

Θέμα: Διαδικασία της Επιτροπής αριθ. 94/4855 κατά των περιορισμών που επιβάλλει ο νόμος Evin στην τηλεοπτική μετάδοση στη Γαλλία αθλητικών εκδηλώσεων που οργανώνονται στην αλλοδαπή

Η Επιτροπή αποφάσισε να συνεχίσει τις επαφές με τις γαλλικές αρχές με στόχο να βρει μια ικανοποιητική λύση στους περιορισμούς που επιβάλλονται στη μετάδοση στη Γαλλία αθλητικών εκδηλώσεων που διεξάγονται στην αλλοδαπή, κυρίως δε αυτοκινηστικούς αγώνες και ευρωπαϊκές ποδοσφαιρικές συναντήσεις, περιορισμοί που αναφέρει η ίδια η Επιτροπή στην αιτιολογημένη γνώμη της το 1996.

Παρακολουθούμε με προσοχή τις εξελίξεις αυτού του θέματος, ιδιαίτερα τη συνέχεια που δόθηκε στην καταγγελία ενώπιον της Ευρωπαϊκής Επιτροπής, στην οποία ενέχεται ο αμπελοοινικός τομέας, καιποστηρίζουμε κάθε ενέργεια που θα αναλάβετε για την επίλυση αυτής της ιδιαίτερα επιβαρυντικής κατάστασης για τη βιομηχανία και τους παραγωγούς.

Σχετικά θα επιθυμούσαμε να γνωρίσουμε:

1. Για ποιους λόγους θεωρεί η Επιτροπή ότι ο κώδικας καλής συμπεριφοράς που εκπονήθηκε το 1995 και διατυπώνει μια περιοριστική ερμηνεία των διατάξεων του νόμου Ενin μπορεί, με την επιφύλαξη ορισμένων τροποποιήσεων, να αποτελέσει ικανοποιητική απάντηση στις δυσκολίες που αναφέρει η αιτιολογημένη γνώμη;

2. Ποιες διαβεβαιώσεις έχει η Επιτροπή ότι ο ποινικός δικαστής, ο οποίος δεν δεσμεύεται παρά μόνον από τις διατάξεις του νόμου Evin, θα εφαρμόσει τις αρχές που αναφέρονται στον κώδικα καλής συμπεριφοράς, όταν ακόμη και το ίδιο αυτό το έγγραφο θα αποτελέσει αντικείμενο διάδοσης;

3. Η συνάντηση που είχε ο αρμόδιος Επίτροπος με τις γαλλικές αρχές στις 7 Ιουνίου 2000, επέτρεψε να ευρεθούν ικανοποιητικές απαντήσεις που θα εγγυώνται την ελεύθερη παροχήπηρεσιών και το σεβασμό της αρχής της νομικής ασφάλειας; Ποιες είναι οι δεσμεύσεις που έχουν αναληφθεί σχετικά από τις γαλλικές αρχές;

4. Ποια χρονική περίοδος έχει δοθεί στη Γαλλία για την εφαρμογή αυτών των δεσμεύσεων;

Κοινή απάντηση του κ. Bolkestein εξ ονόματος της Επιτροπής στις γραπτές ερωτήσεις E-2118/00, E-2197/00 και P-2210/00

(28 Ιουλίου 2000)

Η Επιτροπή επιθυμεί ναπενθυμίσει ότι εξετάζει το ζήτημα με μεγάλη προσοχή, όχι μόνο λόγω του μεγάλου ενδιαφέροντος του Κοινοβουλίου, αλλά και επειδή πρόθεσή της είναι να διασφαλίσει το σεβασμό των κανόνων της εσωτερικής αγοράς.

Κύριος στόχος της Επιτροπής στηνπόθεση αυτή είναι να εξασφαλίσει ότι η εφαρμογή του νόμου Evin είναι συμβατή με το άρθρο 49 (πρώην άρθρο 59) της συνθήκης ΕΚ, δηλαδή ναπάρχει ισορροπία και ανάλογη μεταχείριση μεταξύ, αφενός, του θεμιτού στόχου της προστασίας της δημόσιαςγείας στόχος τον οποίοποστηρίζει ολόθερμα η Επιτροπή και, αφετέρου, της ελεύθερης παροχήςπηρεσιών. Στο πλαίσιο αυτό, η Επιτροπή πιστεύει ότι ο κώδικας καλής συμπεριφοράς του 1995 συνιστά, κατ' αρχήν, ενδεδειγμένο μέσο για να εξασφαλιστεί η τήρηση της αναλογικότητας. Η Επιτροπή εκτιμά ωστόσο ότι, για να είναι αποτελεσματικός ο κώδικας καλής συμπεριφοράς, οι γαλλικές αρχές, σε συνεννόηση με τα ενδιαφερόμενα μέρη, πρέπει να επιφέρουν στον κώδικα ορισμένες βελτιώσεις, προκειμένου να περιορίσουν το πεδίο εφαρμογής του σε αυστηρά προκαθορισμένες περιπτώσεις και να εξασφαλίσουν την ασφάλεια και την προβλεψιμότητα του δικαίου για τα ενδιαφερόμενα μέρη.

Ο αρμόδιος Επίτροπος για θέματα εσωτερικής αγοράς και η Γαλλίδαπουργός Πολιτισμού και Επικοινωνιών είχαν στις 7 Ιουνίου 2000 στο Παρίσι θετικές και εποικοδομητικές συνομιλίες σχετικά με τα μέτρα που πρέπει να λάβουν οι γαλλικές αρχές ώστε να τηρηθούν οι προϋποθέσεις αυτές. Σε πρώτο στάδιο, οι γαλλικές αρχές θα ζητήσουν τη γνώμη των ενδιαφερομένων μερών, συμπεριλαμβανομένων των διαφημιστών και των αθλητικών ομοσπονδιών, σχετικά με το περιεχόμενο και τα αποτελέσματα του κώδικα. Μόλις ληφθούν τα απαραίτητα μέτρα και σχηματίσει την τελική της απόφαση για τηνπόθεση αυτή, η Επιτροπή ευχαρίστως θα ενημερώσει τους αξιότιμους βουλευτές mldr